Ελληνικός Χρυσός

Η Ελληνικός Χρυσός Α.Ε. είναι μεταλλευτική εταιρεία χρυσού, αργύρου, χαλκού, μολύβδου και ψευδαργύρου, με έδρα την Αθήνα. Από το 2004 μέχρι και σήμερα, αναπτύσσει τα Μεταλλεία Κασσάνδρας στη Βορειανατολική Χαλκιδική εντός των διοικητικών ορίων του Δήμου Αριστοτέλη, που περιλαμβάνουν:

 το μεταλλείο Ολυμπιάδας, 
 τις μεταλλευτικές εγκαταστάσεις Στρατωνίου, 
 το έργο των Σκουριών και 
 το Χώρο Ξηρής Απόθεσης Κοκκινόλακκα.

Από το 2012, η εταιρεία λειτουργεί ως θυγατρική της καναδικής Eldorado Gold Corporation, με έργα σε Καναδά, Τουρκία, Ελλάδα, Ρουμανία και Βραζιλία.

 Ιστορικό 

Η Ελληνικός Χρυσός Α.Ε. ιδρύθηκε τον Δεκέμβριο του 2003 και τον Ιανουάριο του 2004 απέκτησε με σύμβαση που υπογράφηκε από το ελληνικό δημόσιο τα μεταλλευτικά δικαιώματα και το σύνολο των μεταλλευτικών εγκαταστάσεων των Μεταλλείων Κασσάνδρας, τα οποία προηγουμένως ανήκαν στην TVX Hellas (θυγατρική της καναδικής πολυεθνικής Kinross Gold).

Τον Οκτώβριο του 2005 άρχισε η επαναλειτουργία του μεταλλείου των Μαύρων Πετρών με την παραγωγή συμπυκνωμάτων μολύβδου και ψευδαργύρου. Τον Ιανουάριο του 2006, υποβλήθηκε στο Υπουργείο Ανάπτυξης ενιαίο επιχειρηματικό σχέδιο για την παράλληλη ανάπτυξη και εκμετάλλευση των κοιτασμάτων Ολυμπιάδας και Σκουριών, το οποίο προέβλεπε και τη δημιουργία μεταλλουργίας χαλκού-χρυσού στην περιοχή του Μαντέμ Λάκκου. Η συγκεκριμένη υποχρέωση αναθεωρήθηκε με τη νέα απόφαση έγκρισης περιβαλλοντικών όρων (ΑΕΠΟ) για την εκμετάλλευση των Μεταλλείων Κασσάνδρας του 2023.

Τον Δεκέμβριο του 2011, η καναδική πολυεθνική Eldorado Gold εξαγόρασε την έως τότε μητρική της Ελληνικός Χρυσός, European Goldfields ενώ τον Μάιο του 2020, η ελληνική κατασκευαστική Άκτωρ Α.Τ.Ε. (όμιλος Ελλάκτωρ), πώλησε το 5% του μετοχικού κεφαλαίου της, το οποίο κατείχε η Ελληνικός Χρυσός, στην Eldorado Gold και πλέον η Ελληνικός Χρυσός είναι 100% θυγατρική της καναδικής πολυεθνικής.

Το 2021 κυρώθηκε η νέα Επενδυτική Συμφωνία της εταιρείας με την Ελληνική Δημοκρατία (νόμος υπ’ αριθμ. 4785 ΦΕΚ Α 42/23.3.2021) όπου προβλέπεται η επέκταση της διάρκειας ζωής των μεταλλείων σε 25+ από 18 και άλλες δεσμεύσεις της εταιρείας σε περιβαλλοντικό και κοινωνικό επίπεδο,συμπεριλαμβανόμενης της διάθεσης 80 εκατ. δολαρίων σε βάθος 20ετίας σε κοινωνικές επενδύσεις και έργα τοπικής ανάπτυξης.

Μετά το «πάγωμα» των εργασιών του έργου στις Σκουριές, το καλοκαίρι του 2023 έγινε η πλήρης επανεκκίνηση του έργου των Σκουριών με χρονικό ορίζοντα ολοκλήρωσης το 2025.

 Μελέτες 

 Αύγουστος 2010: υποβολή στο Υπουργείο Περιβάλλοντος Μελέτης Περιβαλλοντικών Επιπτώσεων (ΜΠΕ).
 Δεκέμβριος 2010: ομόφωνη γνωμοδότηση του Νομαρχιακού Συμβουλίου Χαλκιδικής για τη ΜΠΕ.
 Ιούλιος 2011: υπογράφηκε με Κοινή Υπουργική Απόφαση (ΚΥΑ) η Έγκριση Περιβαλλοντικών Όρων.
 Φεβρουάριος 2012: έγκριση  από το Υπουργείο Περιβάλλοντος των τεχνικών μελετών των υποέργων Μεταλλευτικές εγκαταστάσεις Σκουριών & Μεταλλευτικές εγκαταστάσεις Ολυμπιάδας.
 Μάρτιος 2012: έναρξη υλοποίησης επενδυτικού σχεδίου.
 Οκτώβριος 2020: εκπόνηση Μελέτης Περιβαλλοντικών Επιπτώσεων (ΜΠΕ) για την τροποποίηση της απόφασης έγκρισης περιβαλλοντικών όρων (ΑΕΠΟ) του νέου επενδυτικού σχεδίου των Μεταλλείων Κασσάνδρας. Στο πλαίσιο της περιβαλλοντικής αδειοδότησης του νέου σχεδιασμού των Μεταλλείων Κασσάνδρας. Ειδικότερα με το άρθρο 1 του νόμου 4685/2020, τροποποιήθηκαν οι διατάξεις για την χρονική ισχύ της ΑΕΠΟ, βάσει των οποίων η υποχρέωση για ανανέωσή της μετατίθεται για το 2026.

 Ιούλιος 2022: Δημοσίευση και  έκθεση σε δημόσια διαβούλευση της Μελέτης Περιβαλλοντικών και Κοινωνικών Επιπτώσεων (ΜΠΚΕ) ως συμπληρωματική της ΜΠΕ.

 2023: έγκριση της νέας ΑΕΠΟ για την εκμετάλλευση των Μεταλλείων Κασσάνδρας.

Δραστηριότητα
Μεταλλευτικές εγκαταστάσεις Ολυμπιάδας (υπό λειτουργία)

 Υπόγειο μεταλλείο χρυσού, αργύρου, μολύβδου και ψευδαργύρου.
 Εισήλθε σε φάση παραγωγής το 2017.
 Εκτίμηση παραγωγής 2022: Χρυσός (Au): 7,4 g/t, 75 χιλ. ουγκιές, Άργυρος (Ag): 124 g/t, 1,5 εκ. ουγκιές, Μόλυβδος (Pb): 4%, 15 χιλ. τόνοι, Ψευδάργυρος: 4%, 15 χιλ. τόνοι.
 Έχει εγκατασταθεί υπόγειο ιδιωτικό δίκτυο κινητής 4G/LTE.
 Εκτιμώμενη διάρκεια ζωής: 19 έτη.

Έργο Σκουριών (υπό κατασκευή)

 Επιφανειακό και υπόγειο μεταλλείο πορφυριτικού κοιτάσματος χρυσού & χαλκού.
 Έναρξη αρχικών εργασιών: 2012, επανεκκίνηση εργασιών: 2023, έναρξη εμπορικής παραγωγής αναμένεται στα τέλη του 2025.
 Ετήσια παραγωγή: 140.000 ουγκιές χρυσού, 67 εκατ. λίβρες χαλκού.
 Διάρκεια εκμετάλλευσης: ~20 έτη.
 Για την ολοκλήρωση του έργου θα πραγματοποιηθούν 1,2 εκατ. νέες επενδύσεις.
 Εκτιμάται ότι κατά τη διάρκεια των κατασκευαστικών εργασιών θα απασχοληθούν περίπου 1.000 εργαζόμενοι.

Μεταλλευτικές εγκαταστάσεις Στρατωνίου (σε καθεστώς συντήρησης, μη παραγωγικό μεταλλείο)

 Περιλαμβάνουν το υπόγειο μεταλλείο Μαύρων Πετρών και το εργοστάσιο Στρατωνίου (σε καθεστώς συντήρησης από τα τέλη του 2021).
 Κατά την περίοδο της λειτουργίας (2006-τέλη 2021), το μεταλλείο παρήγαγε συμπυκνώματα μολύβδου, αργύρου και ψευδαργύρου.
 Σήμερα, στις εγκαταστάσεις του Στρατωνίου εξακολουθούν να λειτουργούν γραφεία της Ελληνικός Χρυσός, το εργαστήριο ποιοτικού ελέγχου καθώς και οι αποθηκευτικές και λιμενικές εγκαταστάσεις.

Χώρος Ξηρής Απόθεσης Κοκκινόλακκα (σε καθεστώς συντήρησης)

 Τοποθεσία: Μεταλλευτικές εγκαταστάσεις Μαντέμ Λάκκου.
 Η λειτουργία του εστιάζει στην αποθήκευση καταλοίπων σε ξηρή μορφή, μέσω της αφύγρανσης των μεταλλευτικών καταλοίπων.
 Χωρητικότητα: 10,65 εκατ. κυβικά μέτρα.
 Διάρκεια λειτουργίας: 20 έτη.

 Τεχνικές Περιβαλλοντικού Ελέγχου & Προστασίας Περιβάλλοντος  

 Παράλληλη αποκατάσταση 

 Αφορά σε εργασίες εξυγίανσης της γης και επαναφοράς της γης στην πρότερη φυσική της κατάσταση όπου ολοκληρώνεται η μεταλλευτική δραστηριότητα.

 Συστήματα Διαχείρισης Υδάτων 
 Ανακύκλωση του νερού, επαναχρησιμοποίηση των νερών στην παραγωγική διαδικασία και σε άλλες χρήσεις.

 Ξηρή απόθεση 
 Διαχείριση μεταλλευτικών αποβλήτων, μειωμένο, κατά 40%, περιβαλλοντικό αποτύπωμα.
 «Σφράγισμα» των καταλοίπων μετά το πέρας της μεταλλευτικής δραστηριότητας και φύτευση βλάστησης.

 Διαχείριση της Βιοποικιλότητας 

 Παρακολούθηση και καταγραφή της βιοποικιλότητας εντός και πέριξ των μεταλλευτικών εγκαταστάσεων και δράσεις προστασίας.

 Επίμαχα σημεία 
Μέχρι την υπογραφή της νέας Επενδυτικής Συμφωνίας το 2021 μεταξύ της Ελληνικός Χρυσός και του Ελληνικού Δημοσίου, υπήρχαν διαμαρτυρίες που δίχαζαν την τοπική κοινωνία και προκαλούσαν διαμάχη ανάμεσα στις διάφορες εταιρείες που κατά καιρούς ανέλαβαν τη διαχείριση των μεταλλείων και τους κατοίκους της περιοχής.

Το 2012 σημειώθηκαν επεισόδια στις Σκουριές Χαλκιδικής, μεταξύ αστυνομικών δυνάμεων των ΜΑΤ και κατοίκων που αντιδρούσαν στη λειτουργία των μεταλλείων χρυσού.

Τον Ιούνιο του 2024, μεταλλωρύχοι της Χαλκιδικής πραγματοποίησαν απεργιακές κινητοποιήσεις στο πλαίσιο της υπογραφής νέας επιχειρησιακής Συλλογικής Σύμβασης Εργασίας (ΣΣΕ), με βασικά αιτήματά τους την εξασφάλιση 8ώρου, των αργιών και αυξήσεις στο βασικό μισθό. 

Τον Αύγουστο του 2024 υπεγράφη η νέα ΣΣΕ τριετούς διάρκειας. 

 Κρίσιμες Πρώτες Ύλες 

 23 Μαϊου 2024: σε ισχύ ο Ευρωπαϊκός Κανονισμός για τις Κρίσιμες Ορυκτές Πρώτες Ύλες (CRM Act), για τη διασφάλιση ασφαλούς και βιώσιμου εφοδιασμού κρίσιμων πρώτων υλών

 Δείτε επίσης 
Μεταλλεία Χαλκιδικής

 Παραπομπές 

 Πηγές 
Επίσημος ιστότοπος της Hellas Gold
Επίσημος ιστότοπος της Eldorado Gold

Κατηγορία:Ελληνικές επιχειρήσεις
Κατηγορία:Ελληνικά εμπορικά σήματα